《沈君笠湖以农曹观政东河同人集极乐寺为饯即题其城南送别图》
清代·钱宝廉

海棠如锦照深杯，十笏招提策马来。与子缠绵成强别，为时珍重要清才。

宏农野水春无渡，芒砀愁云远未开。抔土寸金嗟往事，大堤杨柳待重栽。

作者简介：（?—1881）浙江嘉善人，榜名钱鋑，字湘吟。道光三十年进士，官编修，历刑部侍郎、吏部侍郎。诗从容和雅。